تونتيث سينتشوري ستوديوز

تونتيث سينتشوري ستوديوز (ب لونݣلي: 20th Century Studios) هي شركة ميريكانية كبييرة د لإنتاج د لأفلام، كاتملكها دابا شركة والت ديزني. بدات الشركة ف عام 1915 ب سميت "فوكس فيلم" اللي أسسها ويليام فوكس، ومن بعد تدمجات ف 1935 مع شركة "تونتيث سينتشوري پيكتشرز" باش تولي معروفة ب سميت "تونتيث سينتشوري فوكس". لمدينة السينمائية (الستوديو) ديالها كاين ف الحي د "سينتشوري سيتي" ف لوس أنجلوس. التاريخ تأسسات "فوكس فيلم" ف لبدية باش توزع لأفلام وتبني سينمات، وف 1917 حلات ستوديو ف هوليوود. ف 1933، تأسسات شركة "تونتيث سينتشوري پيكتشرز" على يد جوزيف شينك و داريل ف. زانوك، و ف 31 ماي 1935 تدمجو بجوج و خرجو السمية لمشهورة لي عاشت عقود. الشركة خرجات أفلام تاريخية حطمات لأرقام د لمبيعات بحال تيطانيك (Titanic) و أڤاطار (Avatar). ف 20 مارس 2019، شراتها ديزني ف صفقة ضخمة و حيّدات منها السمية د "فوكس" باش تولي "تونتيث سينتشوري ستوديوز". مصادر